Diari Oficial de la Generalitat Valenciana


Sumari del DOGV 1952, del 28-01-1993 (1993/826982)

ORDRE d'11 de desembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana de diversos immobles situats a València, c/Salvador, núm. 23, C/ Llibertat, núm. 6 i c/Salvador, núm. 25, porta 1.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/12/11/(7)/dof/vci/html**

### Dades del document

Número de DOGV
:   1952

Data del DOGV
:   28-01-1993

Secció del DOGV
:   DISPOSICIONS GENERALS

Número del document
:   1993/826982


Data del document
:   11-12-1992

Organisme emissor
:   Conselleria d'Economia i Hisenda

Tipus de document
:   Ordre

Ordre d'11 de desembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana de diversos immobles situats a València, c/ Salvador, núm. 23, c/ Llibertat, núm. 6 i c/ Salvador, núm. 25, porta 1.  
Com a conseqüència del projecte d'ampliació i ubicació de l?hemicicle del Palau de Benicarló i altres dependències de les Corts Valencianes, cal adquirir diversos immobles que confronten amb el Palau de Benicarló entre els quals es troben els immobles situats al c/Salvador, núm. 23, C/ Llibertat, núm. 6 i c/Salvador, núm. 25, pta. 1.  
A petició del President de les Corts Valencianes, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten a l?expedient.  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra- venda, dels immobles que a continuació es descriuen:  
1. Urbana: una casa en aquesta ciutat, carrer de la Llibertat, número sis, composta de planta baixa, té porta independent i una altra porta per al servei dels pisos alts. Té noranta-tres metres setanta-sis decímetres quadrats. Confronta: per la dreta entrant, amb hereus del Sr. Salvador Máximo Pons; esquerra, José Millán, i fons, amb el següent a què es troba unit. B: Urbana.- Entresol de l'esquerra, primera porta de la casa en aquesta ciutat, carrer del Salvador, número vint-i-cinc modern, illa cent quaranta-sis. Té dos-cents trenta-sis metres quadrats i es compon de planta baixa i dos entresols i quatre pisos més amb terrat, els pisos alts tenen porta i escala pròpies. Confronta: per la dreta entrant, casa de José Millàn; esquerra, hereus de Salvador Máximo Pons, i pel fons, l'anterior.  
Els immobles descrits figuren inscrits, a nom de l?entitat «Edificio la Trinidad, SL», en el Registre de la Propietat de València, número deu, al tom 1.024, llibre 28 de la secció de Serrans, foli 198, finca 571 quadruplicat, inscripció 24ª.  
2. Urbana: una casa de pati que es compon de baixos per, a carruatge que dóna al carrer de la Llibertat, de pis principal, segon, tercer i de quatre golfes i terrat situada en la zona de la ciutat de València, carrer del Salvador, està assenyalada amb el número vint-i-tres, de l'illa cent quaranta-sis. Confronta: per la dreta, amb casa de la Sra. Manuela Polo; per l'esquerra, amb la de la Sra. Carmen Cebrián, vídua del Sr. Patricio Vidal Benlloch, i per darrere, amb el carrer de la Llibertat. La mesura superficial d'aquest edifici és de dos-cents vint-i-dos metres quadrats.  
L'immoble descrit figura inscrit en el Registre de la Propietat de València número deu, a nom de l'entitat «Edificio la Trinidad SL», al tom 391, llibre 15 de la secció de Serrans, foli 164, inscripció 10ª.  
Aquests immobles figuren lliures de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de seixanta-cinc milions cinc-centes cinquanta mil pessetes (5.550.000 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 11 de desembre de 1992.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI